《秋屏阁》
宋代·释祖可

袖手章江净渺然，倚风残叶舞翩翩。霜鸥睡渚白胜雪，雾雨含沙轻若烟。

杨柳一番南陌上，梅花三弄远云边。匣鸣双剑忽生兴，我欲因从东去船。

作者简介：释祖可，字正平，俗名苏序，丹阳（今属江苏）人。庠弟。少以病癞，人目为癞可。自为僧，居庐山之下。工诗，诗入江西诗派（《江西诗社宗派图录》）。有《东溪集》，已佚。《京口耆旧传》卷四、《嘉定镇江志》卷二○、《至顺镇江志》卷一九有传。今录诗二十八首。